Diari Oficial de la Generalitat Valenciana


Sumari del DOGV 5033, del 22-06-2005 (2005/7090)

ORDRE de 14 de juny de 2005, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'any 2005, determinades subvencions gestionades per la Sotssecretaria.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5033

Data del DOGV
:   22-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/7090


Data del document
:   14-06-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * hàbitat rural
    * mà d'obra femenina
    * reciclatge professional
    * suport econòmic
    * dona
    * associació professional
    * ajuda a l'agricultura
    * jove agricultor
    * agrupació de productors agraris
    * jove

ORDRE de 14 de juny de 2005, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'any 2005, determinades subvencions gestionades per la Sotssecretaria. [2005/X7090]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvenció que les financen i l'import global màxim destinat a estes. Estos extrems depenen de la Llei Anual de Pressupostos, en estos moments, la Llei 14/2004 de 29 de desembre, de Pressupostos de la Generalitat Valenciana, per a l'exercici 2005 (DOGV núm. 4.915, de 31.12.2004).
  
Els imports que s'indiquen en la present ordre, s'establixen sense perjuí que puguen ser incrementats mitjançant la modificació pressupostària i poden aconseguir nivells iguals o superiors als crèdits inicials del Pressupost de la Generalitat Valenciana per a l'any 2005.
  
Per les raons exposades, vista la proposta del sotssecretari, en l'exercici de les funcions que tinc atribuïdes,
  
ORDENE
  
Apartat primer
  
Les subvencions regulades en les disposicions de la Conselleria d'Agricultura, Pesca i Alimentació esmentades en este article i gestionades per la Sotssecretaria es concediran, en l'exercici 2005, a càrrec de les línies de subvenció del programa 711.10 i pels imports globals màxims que s'assenyalen, d'acord amb la Llei 14/2004 de 29 de desembre, de Pressupostos de la Generalitat Valenciana, per a l'exercici 2005.
  
Programa 711.10. Direcció i Servicis Generals
  
Ordre de 6 d'abril de 1999, de la Conselleria d'Agricultura, Pesca i Alimentació, per la qual es regula la concessió d'ajudes a actuacions que promoguen la integració de la dona en l'àmbit rural (DOGV núm. 3.479, de 22.03.1999).
  
Codi Línia: T2814000.
  
Import global màxim: 44.750 euros.
  
En el cas que les ajudes sol·licitades superen les quantitats establides pressupostàriament serà criteri per a la seua concessió, la implantació de l'organització professional agrària a què s'adscriuen, així mateix, serà criteri el següent ordre de prioritat:
  
a) Jornades de trobada de dones en l'àmbit rural de distintes comarques de la Comunitat Valenciana.
  
b) Activitats de promoció de la dona en l'àmbit rural.
  
c) Realització d'activitats complementàries de foment del turisme rural, medi ambient, artesania, o la promoció dels productes agroalimentaris propis.
  
Ordre de 24 de març de 2000, de la Conselleria d'Agricultura, Pesca i Alimentació, per la qual es regula la concessió d'ajudes per a la promoció associativa i representativa dels jóvens agricultors (DOGV núm. 3.727, de 10.04.2000).
  
Codi Línia: T3045000.
  
Import global màxim: 31.748,26 euros.
  
Apartat segon
  
Les presents ajudes es tramitaran en règim de concurrència competitiva corresponent l'ordenació i instrucció del procediment a la Sotssecretaria de la Conselleria d'Agricultura, Pesca i Alimentació.
  
La proposta de concessió d'estes es formularà a l'òrgan que concedix, per un òrgan col·legiat compost pel sotssecretari de la Conselleria d'Agricultura, Pesca i Alimentació, el cap del Servici de Relacions Agràries i el cap del Servici de Promoció Comarcal.
  
El conseller d'Agricultura, Pesca i Alimentació, a proposta de l'esmentada comissió avaluadora, dictarà i notificarà la resolució de finalització del procediment, en el termini de sis mesos, comptats des de la finalització del termini de presentació de sol·licituds, entenent-se estes desestimades pel transcurs de l'esmentat termini sense haver-se notificat resolució expressa.
  
Apartat tercer
  
Quan l'import de les despeses subvencionables supere la quantia de 12.000 euros en el supòsit de prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a la prestació del servici o lliurament del bé, excepte que per especials característiques no existisca en el mercat suficient nombre d'entitats que el subministren o presten, excepte que les despeses s'hagueren realitzat amb anterioritat a la sol·licitud de la subvenció.
  
L'elecció entre les ofertes presentades, que s'hauran d'aportar en la justificació, es realitzarà conforme a criteris d'eficiència i economia, i s'ha de justificar expressament en una memòria l'elecció quan no recaiga en la proposta econòmica més avantatjosa.
  
En cap cas el cost de les despeses subvencionables podrà ser superior al valor de mercat.
  
Apartat quart
  
És d'aplicació a les presents ajudes el que establix el Decret del Consell 279/2004, de 17 de desembre, pel qual es regulen les mesures en els procediments de contractació administrativa i concessió de subvencions per al foment de l'ocupació de persones discapacitades.
  
Mantenen la vigència els altres aspectes que es regulen en la indicades ordres de referència.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 14 de juny de 2005
  
El conseller d'Agricultura, Pesca i Alimentació,